Білім министрлігі «шаңсорғыш» ЖОО-ларды атады
DATE: 17:25, 11 Маусым 2020 | GMT +5
TITLE: Білім министрлігі «шаңсорғыш» ЖОО-ларды атады
URL: https://kaz.inform.kz/news/bilim-ministrligi-shansorgysh-zhoo-lardy-atady_a3660690/
META: DATE: 17:25, 11 Маусым 2020 | GMT +5
TOTAL WORDS: 141
AUTHOR(S):
TEXT: Министрліктің Facebook-парақшасында өткен онлайнбрифинг барысында ол соңғы уақытта кейбір жоғары оқу орындары неліктен «шаңсорғыш» атанып кеткендігіне тоқталды. «Себебі, бұл ЖОО-ларға басқа жоолардан немесе шетелдік жоолардан ауысып келіп жатқан студенттер өте көп. Мұндай университеттердің қатарында Қазақстан инновациялық және телекоммуникациялық жүйелер университеті, Өңірлік әлеуметтік-инновациялық университеті мен басқа жоолар бар. Бұл ретте, министрлік өз тарапынан мұндай жоолармен күресуді көздеп отыр. Осы жылы Өңірлік әлеуметтік-инновациялық университет сот шешімімен лицензиясынан айырылды. Бүгінгі таңда 2 ЖОО-ның лицензиясы уақытша тоқтатылды. Ол - Қонаев атындағы Еуразия заң академиясы және Қазақ еңбек және әлеуметтік қатынастар академиясы», - деді ол. Комитет төрайымы кейбір жоғары оқу орындары лицензияларының қосымшаларынан айырылғанын айтады. «Мысалы, Сырдария университеті. 4 ЖОО өз тарапынан кейбір лицензияларының қосымшаларын қайтарды. Себебі профессорлық-оқытушылық құрамы жетіспейді немесе материалдық-техникалық базасы сәйкес келмейді. Ал Талдықорғандағы Жолдасбеков атындағы экономика және құқық академиясы осы оқу жылы аяқталған соң, өз еркімен лицензиясын қайтарады», - деді Гүлзат Көбенова
